(Вячаслаў Пазьняк: ) "На мой погляд, беларуская дыпляматыя ставіць дзьве асноўныя задачы. Першая — прапагандысцкая. Афіцыйны Менск хоча прадэманстраваць беларускай палітычнай супольнасьці й міжнароднай супольнасьці сваю гатовасьць палепшыць, фактычна нармалізаваць свае стасункі з АБСЭ і іншымі міжнароднымі арганізацыямі. У нейкім сэнсе гэта можа быць самагіпнозам. Кіраўніцтва Беларусі хоча даказаць сабе, што адносіны з краінамі Захаду не такія ўжо кепскія, і ізаляцыя застаецца ў мінулым.